16 Tsela e Moshe a neng a araba ka yone e bontsha gore o ne a na le tumelo mo tshiamisong ya ga Jehofa e bile a e ikanya. Se a neng a se bua se ne se bontsha gore o ne a sa ikakanyetse a le esi mme o ne a amegile ka leina la ga Jehofa. O ne a sa batle gore leina leo le senngwe. Ka jalo, Moshe o ne a bontsha gore o tlhaloganya “mogopolo wa ga Jehofa” malebana le kgang eno. (1 Bakor. 2:16) Go ne ga felela jang? E re ka Jehofa a ne a sa fetsa mogopolo malebana le gore o tla dira eng, pego ya gagwe e e tlhotlheleditsweng ya re o ne ‘a ikwatlhaya.’ Ka Sehebera, polelwana eno e ka kaya fela gore Jehofa ga a ka a tlisa masetlapelo a a neng a tlhalositse gore o batla go a tlisetsa setšhaba seo sotlhe.